
	诇讗 讬注砖谞讜 诪专讚注转 诇讞诪讜专. 讗讜诪专 专''讬 讚讚讜拽讗 讘讻诇讗讬诐 讗讘讜讚讬诐 讗住讜专 诇注砖讜转 诪讛谉 诪专讚注转 砖诪讗 讬注砖谞讜 讟诇讗讬 注诇 讘讙讚讜 讜诇讗 讬讝讛专 谞诪讬 砖诇讗 讬讙注 讘讘砖专讜 讗讘诇 讘讻诇讗讬诐 讬讚讜注讬诐 砖专讬 讻讚讗诪专讬' 讘诪住讻转 讻诇讗讬诐 (驻''讟 诪''讚) 诪专讚注转 讛讞诪讜专 讗讬谉 讘讛 诪砖讜诐 讻诇讗讬诐 讜诪讜转专 诇注砖讜转 诪讛谉 讻专 讜讻住转 讜讘诇讘讚 砖诇讗 讬讙注 讘讘砖专 讗注''讙 讚讗诪专讬谞谉 讘驻''拽 讚讘讬爪讛 (讚祝 讬讚:) 讗驻讬' 注砖专 诪爪注讜转 讝讜 注诇 讙讘 讝讜 讗住讜专 砖诪讗 转讻专讱 诇讜 谞讬诪讗 注诇 讘砖专讜 砖诪讗 讻专 讜讻住转 讜诪专讚注转 讗讬谉 专讙讬诇讬谉 诇讬讻专讱 讻诇 讻讱: 讗讘诇 注讜砖讛讜 转讻专讬讻讬谉 诇诪转. 讜讗''转 讜讛讗 讗讬讻讗 诇讜注讙 诇专砖 讜讙讜' 讜讘驻专拽 讛转讻诇转 (诪谞讞讜转 讚祝 诪讗.) 讗诪专 专讘 讟讜讘讬 讘专 拽讬住谞讗 讗诪专 砖诪讜讗诇 讻诇讬 拽讜驻住讗 讞讬讬讘讬谉 讘爪讬爪讬转 (讗诪专 专讘) 讜诪讜讚讛 砖诪讜讗诇 讘讝拽谉 砖注砖讗讛 诇讻讘讜讚讜 砖驻讟讜专讛 讜讛讛讬讗 砖注转讗 讜讚讗讬 专诪讬谞谉 诇讬讛 诪砖讜诐 诇讜注讙 诇专砖 讜诪讛讗讬 讟注诪讗 谞诪讬 诇讗 讬注砖讛 讻诇讗讬诐 诇诪转 讜讗讜诪专 专''转 讚爪讬爪讬转 砖拽讜诇讛 讻谞讙讚 讻诇 讛诪爪讜转 诇讻讱 讗讬讻讗 诇讜注讙 诇专砖 讟驻讬 讻讚讗诪专讬谞谉 讘讛转讻诇转 (砖诐 讚祝 诪讙:) 讜讝讻专转诐 讗转 讻诇 诪爪讜转 讛' 诪诇诪讚 砖砖拽讜诇讛 爪讬爪讬转 讻谞讙讚 讻诇 讛诪爪讜转 讜讛讗 讚讗诪专 讘驻' 诪讬 砖诪转讜 (讘专讻讜转 讚祝 讬讞.) 专讘讬 讞讬讬讗 讜专讘讬 讬讜谞转谉 讛讜讜 砖拽诇讬 讜讗讝诇讬 讘讘讬转 讛拽讘专讜转 讛讜讬 砖讚讬讗 转讻诇转 讚专讘讬 讬讜谞转谉 讗诪专 诇讬讛 专' 讞讬讬讗 讚诇讬讬讛 砖诇讗 讬讗诪专讜 诇诪讞专 讘讗讬诐 讗爪诇谞讜 讜讛讬讜诐 诪诇注讬讙讬诐 讗讜转谞讜 讜讗祝 注诇 讙讘 讚诪转讬诐 谞诪讬 讬砖 诇讛诐 爪讬爪讬转 讗讜诪专 专''转 讚诪讻诇 诪拽讜诐 砖讬讬讱 讘讛谉 诇讬注讜讙 诇驻讬 砖诪专讗讬谉 注爪诪谉 讻诪爪讜讜讬谉 讘诪爪讜转 讜讛谉 讗讬谞谉 诪爪讜讜讬谉 讜讗讬谞讜 讚讜诪讛 诪爪讜讜讛 讜注讜砖讛 诇诪讬 砖讗讬谉 诪爪讜讜讛 讜注讜砖讛 讜诪讛 砖诪住讬专讬诐 讘讝诪谉 讛讝讛 诪讟诇讬转讜转 砖诇 诪转讬诐 住讜诪讻讬谉 讗讛讗 讚转谞讬讗 讘诪住讻转 砖诪讞讜转 (驻讬''讘) 讗讘讗 砖讗讜诇 讘谉 讘讟谞讬转 爪讜讛 诇讘谞讬讜 拽讘专讜讛讜 转讞转 诪专讙诇讜转讬讜 砖诇 讗讘讗 讜讛转讬专讜 转讻诇转 诪驻诇讬讜谞讬 讜讘讻诪讛 讚讘专讬诐 讗谞讜 住讜诪讻讬谉 注诇 住驻专讬诐 讞讬爪讜谞讬诐 讜诪谞讬讞讬谉 讙诪专讗 砖诇谞讜 讚讘驻专拽 讘转专讗 讚诪讙讬诇讛 (讚祝 诇讗:) 讗诪专讬' 专讗砖 讞讜讚砖 讗讘 砖讞诇 诇讛讬讜转 讘砖讘转 诪驻讟讬专讬谉 讞讚砖讬讻诐 讜诪讜注讚讬讻诐 讚讛讬讬谞讜 讞讝讜谉 讬砖注讬讛 讜讗谞讜 诪驻讟讬专讬谉 讛砖诪讬诐 讻住讗讬 讜讻谉 讛讜讗 讘驻住讬拽转讗 讜讘驻专' 讜讬讞诇 讗谞讜 拽讜专讬谉 讘转注谞讬转 砖诇谞讜 讗注''讙 讚转谞谉 讘诪讙讬诇讛 (讙诐 讝讛 砖诐) 砖拽讜专讬谉 讘转注谞讬转 讘拽诇诇讜转 讜讘专讻讜转 讜讗谞谉 住讜诪讻讬谉 注诇 诪住' 住讜驻专讬诐 (驻讬''讝 讛''讝): 讛讗讬诇驻住 讜讛拽讚讬专讛 砖讛注讘讬专谉 诪专讜转讞讬谉 诇讗 讬转谉 诇转讜讻谉 转讘诇讬谉. 诪讻讗谉 讗讬谉 诇讛讜讻讬讞 讚注讬专讜讬 讻讻诇讬 砖谞讬 诪讚诇讗 讗砖诪注讬谞谉 专讘讜转讗 砖诇讗 讬注专讛 注诇 讛拽注专讛 砖讛转讘诇讬谉 讘转讜讻讛 讚讗讚专讘讛 讚讜拽 诪住讬驻讗 讗讬驻讻讗 讚拽转谞讬 讗讘诇 谞讜转谉 讛讜讗 诇转讜讱 讛拽注专讛 讜诇讗 拽转谞讬 讗讘诇 诪注专讛 注诇 讛拽注专讛 砖讬砖 讘讛 转讘诇讬谉 讜谞专讗讛 讚讗驻讬诇讜 砖诪讜讗诇 讚讗讬转 诇讬讛 转转讗讛 讙讘专 讜转谞讬讗 讘讻讬爪讚 爪讜诇讬谉 (诇拽诪谉 讚祝 注讜.) 讻讜讜转讬讛 讗驻''讛 诪讘砖诇 讛注讬专讜讬 讻讚讬 拽诇讬驻讛 讚讗诪专 讛转诐 转谞讬讗 讻讜讜转讬讛 讚砖诪讜讗诇 讞诐 诇转讜讱 爪讜谞谉 拽讜诇祝 爪讜谞谉 诇转讜讱 爪讜谞谉 诪讚讬讞 讜讗诐 注讬专讜 专讜转讞讬谉 注诇 讛转专谞讙讜诇转 爪专讬讱 拽诇讬驻讛 讜讻诇讬 砖谞砖转诪砖讜 讘讻诇讬 专讗砖讜谉 诇讗 讬讜讻诇 诇讛讙注讬诇讜 注''讬 注讬专讜讬 讚讗讬谉 诪讘砖诇 讗诇讗 讻讚讬 拽诇讬驻讛 讜讛讜讗 讘诇注 讬讜转专 诪讻讚讬 拽诇讬驻讛 讜讛讗 讚讗诪专讬谞谉 讘驻专拽 讻讬专讛 (砖讘转 讚祝 诪讘.) 讚砖专讬 讞诐 诇转讜讱 爪讜谞谉 讬砖 诇讜诪专 讻讬讜谉 砖讗讬谞讜 诪讘砖诇 讗诇讗 讻讚讬 拽诇讬驻讛 讛讜讗讬诇 讜讛爪讜谞谉 砖诇 诪讟讛 诪讬诐 砖讛讜讗 讚讘专 讛诪转注专讘 讗讬谞讜 讬讻讜诇 诇讛转讘砖诇 诪讞诪转 爪谞讬谞讜转 讛诪讬诐 讗讘诇 讚讘专 砖讗讬谞讜 诪转注专讘 诇讗 讜讘砖讬诇讛讬 注''讝 (讚祝 注讜.) 讗诪专 诪专 注讜拽讘讗 讝讘谉 讬讜专讛 诪谞讻专讬 讜讗讛讚专 诇讬讛 讙讚谞驻讗 讜讻讜' 讜诪住讬拽 讻讘讜诇注讜 讻讱 驻讜诇讟讜 诪讛 讘讜诇注讜 讘谞讬爪讜爪讜转 讗祝 驻讜诇讟讜 讘谞讬爪讜爪讜转 讜讗讬 注讬专讜讬 讻讻诇讬 专讗砖讜谉 讛讜讗 诪讗讬 讗讬专讬讗 诪砖讜诐 讚讘诇注 讘谞讬爪讜爪讜转 讗驻讬诇讜 讘诇注 讘诇讬注讛 讙诪讜专讛 驻诇讬讟 讘谞讬爪讜爪讜转 讚讛讬讬谞讜 注讬专讜讬 讗诇讗 讜讚讗讬 诇讗 讘砖讬诇 讗诇讗 讻讚讬 拽诇讬驻讛 讜讛讗 讚转谞谉 讘驻专拽 讞讘讬转 (砖讘转 讚祝 拽诪讛:) 讻诇 砖诇讗 讘讗 讘讞诪讬谉 诇驻谞讬 讛砖讘转 诪讚讬讞讬谉 讗讜转讜 讘讞诪讬谉 讘砖讘转 讜讻讜' 爪专讬讱 诇讗讜拽诪讗 讘讻诇讬 砖谞讬 讚讘讻诇讬 专讗砖讜谉 讗驻讬诇讜 讛讚讞讛 讗住讜专讛 讜拽砖讛 讚拽转谞讬 讚讜拽讗 诪讚讬讞讬谉 讗讘诇 砖讜专讬谉 诇讗 讜讛讻讗 讙讘讬 转讘诇讬谉 拽转谞讬 讗讘诇 谞讜转谉 诇转讜讱 讛拽注专讛 讗讜 诇转讜讱 讛转诪讞讜讬 讚讛讬讬谞讜 讗驻讬诇讜 砖讜专讬谉 讜讗讜诪专 专''讬 讚讛转诐 诪讬讬专讬 讘诪讬讚讬 讚讘专 讘讬砖讜诇 讜讻砖砖讜专讬谉 讗讜转讜 讗驻讬诇讜 讘讻诇讬 砖谞讬 诪讬讞讝讬 讻诪讘砖诇 讗讘诇 转讘诇讬谉 注砖讜讬讬谉 诇诪转拽 讛拽讚讬专讛 讜诇讗 诪讬讞讝讬 讻诪讘砖诇 讜讘讬专讜砖诇诪讬 讘驻专拽 讻讬专讛 讘注讬 诪讛讜 诇讬转谉 转讘诇讬谉 诪诇诪讟讛 讜诇注专讜转 注诇讬讛谉 诪诇诪注诇讛 专' 讬讜谞讛 讗讜诪专 讗住讜专 讚注讬专讜讬 讻讻诇讬 专讗砖讜谉 讛讜讗 讞讬诇讬讛 讚专' 讬讜谞讛 诪谉 讛讚讗 讜讻诇讬 讞专砖 讗砖专 转讘讜砖诇 讘讜 讬砖讘专 讗' 砖讘讬砖诇 讘讜 讜讗' 砖注讬专讛 诇转讜讻讜 专讜转讞 讜讚讞讬 专' 讗住讬 转诪谉 讻诇讬 讞专住 讘讜诇注 转讘诇讬谉 讗讬谞讜 诪讘砖诇 讛转讬讘 专' 讗住讬 讘专 讘讜谉 讜讛转谞讬讗 讗祝 讘讻诇讬 谞讞砖转 讻讱 讗讬转 诇讱 诇诪讬诪专 讻诇讬 谞讞砖转 讘诇注 讘转诪讬讛: 专讘讗 诪讞讜 诇讬讛 拽讬讚专讗 讘讞住讬住讬. 驻''讛 拽讬诪讞讗 讚讗讘讬砖讜谞讗 讜拽砖讛 讚讛讗 诇注讬诇 (讚祝 诇讟:) 讗住专讬谞谉 讜诇讬讻讗 诪讗谉 讚驻诇讬讙 讜谞专讗讛 诇专''讬 讻讚驻讬专砖 讘注专讜讱 讘讞住讬住讬 拽诪讞 砖诇 注讚砖讬诐 讚讗讬谉 讚专讻诐 诇讘讗 诇讬讚讬 讞讬诪讜抓 讻诇 讻讱:





专讘讬谞讜 讞谞谞讗诇

驻讬' 讘注讬拽专讬转诐 讛讬转讛 诪砖诪专转 讗讜转诐 诇砖诐 诪爪讛 诪转讞诇讛:




讛讛讬讗 讗专讘讗 讚讟讘注讗 讘讞讬砖转讗. 讻诇讜诪专 讟讘注讗 住驻讬谞讛 讘谞讛专 讛转讬专 专讘讗 诇诪讻讜专 讛讞讟讬诐 砖讘住驻讬谞讛 诇谞讻专讬诐 讜诪讜转讘讬谞谉 诇讬讛 [诪讛讗 讚转谞讬讗] 讛讘讙讚 砖讗讘讚 讘讜 讻诇讗讬诐 讛专讬 讝讛 诇讗 讬诪讻专谞讜 诇谞讻专讬 讞讬讬砖讬' 砖诪讗 讬讞讝讜专 讛谞讻专讬 讜讬诪讻专诐 诇讬砖专讗诇 讗讞专 讜诇讗 讬注砖谞讜 诪专讚注转 诇讞诪讜专 讗讘诇 注讜砖讬谉 讗讜转讜 转讻专讬讻讬谉 诇诪转 讛讚专 讘讬讛 专讘讗 讜砖专谞讛讜 诇讝讘讜谞讬谞讛讜 拽讘讗 拽讘讗 诇讬砖专讗诇 讻讬 讛讬讻讬 讚谞讬讻诇讜 拽诪讬 驻住讞讗:




转"专 讗讬谉 诪讜诇诇讬谉 讗转 讛拽讚专讛 讘驻住讞. 驻讬' 诪诇讬诇讜转 讛拽诪讞 讘拽讚专讛 讜讛专讜爪讛 砖讬诪诇讜诇 谞讜转谉 讛拽诪讞 讜讗讞"讻 讛讞讜诪抓 讜讬砖 讗讜诪专讬诐 谞讜转谉 讛讞讜诪抓 讜讗讞"讻 谞讜转谉 讛拽诪讞 讜讗讜拽讬诪' 讬砖 讗讜诪专讬诐 专' 讬讛讜讚讛 讛讜讗 讚转讗谞讬 讘注谞讬谉 谞转讬谞转 转讘诇讬谉 讘砖讘转 专' 讬讛讜讚讛 讗讜诪专 诇讻诇 讛讜讗 谞讜转谉 讞讜抓 诪讚讘专 砖讬砖 讘讜 讞讜诪抓 讜爪讬专 讻诇讜诪专 讛讞讜诪抓 讜讛爪讬专 诪讘砖诇 讜诪讚诇注谞讬谉 砖讘转 诪讘砖诇 讜讗住讜专 诇注谞讬谉 讞诪抓 讘驻住讞 砖专讬 讚拽讚讬诐 讜诪讘砖讬诇 诇讬讛 讜诇讗 讗转讬 诇讬讚讬 讞讬诪讜注讗 讜谞讜拽诪讛 诪讗谉 讬砖 讗讜诪专讬诐 专' 讬讜住讬 讚讗诪专 砖讜专谉 讘讞讜诪抓 讜讞讜诪抓 爪讜诪转谉 讜讚讞讬' 讗讬诪讜专 讚讗诪专 专' 讬讜住讬 讘讞讜诪抓 诇讘讚讜 砖爪讜诪转 讗讘诇 注诇 讬讚讬 转注专讜讘转 诪讬诐 讜讞讜诪抓 诪讬 拽讗诪专 注讜诇讗 讗诪专 讘讬谉 讛讞讜诪抓 诪拽讜讚诐 讘讬谉 讗讞专讬 讻谉 讛讻诇 讗住讜专 诇诪诇讜诇 诪砖讜诐 讛专讞拽 讗讬住讜专 讻诪讜 砖讗诪专 诇谞讝讬专 讛转专讞拽 诪谉 讛讻专诐 砖诇讗 转讗讻诇 诪谉 讛注谞讘讬诐 专' 讗讘讗 诪讬讞讬 诇讬讛 讘讞住讬住讬 讻注讬谉 讜转讬拽讗 讜诇讗 诪讬讞讛 注诇 专讘 驻驻讬 讚砖专讬 诇讚讘讬 专讬砖 讙诇讜转讗 讗诇讗 诪砖讜诐 讚注讘讚讬 讚诇讗 诪注诇讬 讜注讘讚讬 讗讬住讜专讗:




讗讬谉 谞讜转谞讬谉 拽诪讞 诇转讜讱 讛讞专讜住转 讜诇讗 诇转讜讱 讛讞专讚诇 讜讗诐 谞转谉 诇转讜讱 讛讞专讚诇 讬讗讻诇 诪讬讚 讜专"诪 讗讜住专 讗讘诇 诇转讜讱 讞专讜住转 讚讘专讬 讛讻诇 讬砖专祝 诪讬讚. 



转谞讬讗 谞诪讬 讛讻讬 讗讬谉 谞讜转谞讬谉 拽诪讞 诇转讜讱 讞专讜住转 讜讗诐 谞转谉 讬砖专祝 诪讬讚 诇转讜讱 讛讞专讚诇 专' 诪讗讬专 讗讜诪专 讬砖专祝 诪讬讚 讜讞讻诪讬诐 讗讜诪专讬诐 讬讗讻诇 诪讬讚 讜讗诪专 专讘 谞讞诪谉 讗诪专 砖诪讜讗诇 讛诇讻讛 讻讞讻诪讬诐:






专讬讟讘"讗

讗讬转讘讬讛 讘讙讚 砖讗讘讚 讘讜 讻诇讗讬诐. 驻讬' 砖讗驻讬' 讞讜讟 讗' 讗讜住专 讘讙讚 讙讚讜诇 讜诇讗 讚诪讬 诇讘砖专 讘讞诇讘 讚讘注讬 谞讜转谉 讟注诐 讚讛转诐 讚专讱 讘讬砖讜诇 讗住专讛 转讜专讛 讚讛讬讬谞讜 谞转讬谞转 讟注诐. 诇讗 讬诪讻专谞讜 诇讙讜讬 驻讬' 讚讻讬讜谉 讚讗讘讚 诇讗 诪讬谞讻专 讗讘诇 讗诐 讛讬讛 谞讬讻专 诪讜转专 诇诪讜讻专讜 诇讙讜讬 讜讻谉 讘讙讚 爪诪专 转驻讜专 驻砖转谉 诪讜转专 诇诪讜讻专讜 诇讙讜讬 讚讻讬 诪讝讘谉 诇讬讛 讘讞讝拽转 砖注讟谞讝 讝讘讬谉 诇讬讛 讬砖专讗诇 诪讬谞讬讛 讛专讬"讟 讝"诇:



讜诇讗 讬注砖谞讜 诪专讚注转 诇讞诪讜专. 驻专砖"讬 讝"诇 讚讬诇诪讗 讛讚专 砖拽讬诇 诇讬讛 诪讛转诐 讜转讜驻专讜 讘讗' 诪讘讙讚讬讜. 讜讻转讘 讛专讬"讟 讝"诇 讗讘诇 诪砖讜诐 讞砖砖 讬砖讬讘转讜 讻讚讬 诇讗 谞讗住专讛 讚讛讗 转谞谉 诪专讚注转 讛讞讜诪专 讜转讻专讬讻讬 讛诪转 讗讬谉 讘讛谉 诪砖讜诐 讻诇讗讬诐. 讜注讜讚 讻转讘 讛专讬"讟 讝"诇 讚讬谞讬 讻诇讗讬诐 讘住讜祝 驻"拽 讚讘讬爪讛 讘讬讗专转讬诐 讘讗专 讛讬讟讬讘 讻转讘转讬诐 讘讬诇拽讜讟讬诐:



讗讘诇 注讜砖讛 讗讜转谉 转讻专讬讻讬谉 诇诪转. 讬砖 砖讛拽砖讜 讗诪讗讬 诇讗 讞讬讬砖讬谞谉 诪砖讜诐 诇讜注讙 诇专砖 讻讚讗诪专讬谞谉 讘诪住' 讘专讻讜转 驻专拽 诪讬 砖诪转讜 讙讘讬 转讻诇转讗 讚专' 讬讜谞转谉 讚讛讜讬讗 砖讚讬讗 讗拽讘专讬 讜讻转讘 专转"诐 讝"诇 讚诪转讬诐 驻讟讜专讬谉 诪谉 讛诪爪讜转 讜诇讬讻讗 诪砖讜诐 诇讜注讙 诇专砖 讗诇讗 讘诪爪讜转 爪讬爪讬转 砖砖拽讜诇讛 讻谞讙讚 讻诇 讛诪爪讜转. 讜讗讞专讬诐 转讬专爪讜 讚讘讻诇 讛诪爪讜转 讗讬讻讗 诪砖讜诐 诇讜注讙 诇专砖 讗讘诇 讻诇讗讬诐 讚讚专讱 讛谞讗讛 讗住专讛 转讜专讛 讻讚讻转讬讘 诇讗 转诇讘砖 讜讛专讬 讗讬谞谉 谞讛谞讬谉 讜讚讻讜讜转讬讛 讗驻讬' 讘讞讬讬诐 砖专讬. 讜讻转讘 讛专讬"讟 讝"诇 讜注讚讬讬谉 讬砖 诪讞诇讜拽转 讙讚讜诇讛 讘讬谉 讛诪驻专砖讬诐 注诇 讛讗 讚讗诪专讬谞谉 讘诪住' 诪谞讞讜转 驻' 讛转讻诇转 讗诪专 砖诪讜讗诇 讻诇讬 拽讜驻住讗 讞讬讬讘讬谉 讘爪讬爪讬转 讗诪专 专讘讗 讚诪讜讚讛 砖诪讜讗诇 讘讝拽谉 砖注砖讗讛 诇讻讘讜讚讜 砖驻讟讜专讛 诪谉 讛爪讬爪讬转 讜讛讛讬讗 砖注转讗 讜讚讗讬 专诪讬谞谉 诇讬讛 诪砖讜诐 诇讜注讙 诇专砖 讞专祝 注讜砖讛讜 讻讬 讬砖 诇诪讚讬谉 诪砖诐 诇讛讟讬诇 爪讬爪讬转 讘转讻专讬讻讬 讛诪转 诪砖讜诐 诇讜注讙 诇专砖 讜拽砖讬讗 诇讛讜 讗"讻 诇诪讛 讗诪专讜 讘驻' 诪讬 砖诪转讜 讚诇讬讜讛 讜讻转讘 讝"诇 讻讬 诪注讜诇诐 诇讗 讛讬讛 讛讬转专 诇拽砖专 讝讛 讻讬 讛拽砖讜 诪诪讛 砖诪爪讗讜 讘诪住' 砖诪讞讜转 讗讘讗 砖讗讜诇 讘谉 讘讟谞讬转 爪讬讜讜讛 讗转 讘谞讬讜 拽讘专讜 讗讜转讬 转讞转 诪专讙诇讜转讬讜 砖诇 讗讘讗 讜讛转讬专讜 转讻诇转 诪讗驻诇讬讜谞讬 讜讛专诪讘"谉 讝"诇 讘讬专专 讛讚讘专讬诐 诇讗诪讬转谉 诇驻讬 砖诪爪讗 讘诪住' 爪讬爪讬转 诪砖讘注 诪住讻转讜转 拽讟谞讜转 讚转谞讬谞讗 讛转诐 讗讬谉 诪转讬专讬谉 爪讬爪讬转 注诇 讛诪转 讗讘讗 砖讗讜诇 讘谉 讘讟谞讬转 诪转讬专 讗诪专 讗讘讗 砖讗讜诇 讗诪专 诇讬 讗讘讗 讻砖讗诪讜转 讛转讬专 诇讬 爪讬爪讬转 诪讗驻诇讬讜谞讬 诇驻讬 砖讬砖 讘讛 诪砖讜诐 拽讚讜砖讛 讗诇讗 谞注砖讬转 转讻专讬讱 诇诪转 讜诪专讚注转 诇讞诪讜专 注"讻 讘讘专讬讬转讗 讜讻转讘 讛讜讗 讝"诇 讚讘讛讗 驻诇讬讙讬 讚讗讘讗 砖讗讜诇 住讘专 讻诇 诪爪讜讛 砖注讘专 讝诪谞讛 讻讙讜谉 住讜讻讛 讜诇讜诇讘 砖注讘专 讝诪谞讛 讜讞讜讟讬 爪讬爪讬转 砖讘诇讜 谞讝专拽讬诐 讻讚拽讬"诇 转砖诪讬砖讬 诪爪讜讛 谞讝专拽讬谉 讗讘诇 讟诇讬转 诪爪讜讬讬爪转 砖专讗讜讬讬讛 诇诪爪讜转讛 拽住讘专 讬砖 讘讛 诪砖讜诐 讚讞讜讬讬 诪爪讜讛 诇讛讟讬诇讜 诇讗讬讘讜讚 讜诇讘讟诇讜 诪诪爪讜转讜 讜诪砖讜诐 讛讻讬 讗讬谉 诇拽讜讘专讜 注诐 讛诪转 讜讛讬讬谞讜 讚拽讗诪专 讬砖 讘讜 诪砖讜诐 拽讚讜砖讛 讜专讘谞谉 住讘专讬 讗讬谉 讘讜 诪砖讜诐 拽讚讜砖讛 讗诇讗 讻诇 讝诪谉 砖专讜爪讛 诇拽讬讬诪讜 砖诪转讞讬诇讛 诇讗 讛拽爪讛讜 讗诇讗 诇讻讱 讜诪注转讛 讗驻讬' 讗讘讗 砖讗讜诇 诪讜讚讛 讘爪讬爪讬转 讞讚砖讛 砖诇讗 谞砖转诪砖讜 讘讛 诪注讜诇诐 诪转讬专讬谉 诇诪转 讜讗讬讛讜 讛"拽 讛转讬专讜 转讻诇转 诪讗驻诇讬讜谞讬 诇讬转谉 讗讜转讜 讘讟诇讬转 讗讞专转 讜专讘谞谉 住讘专讬 讗讬谉 爪专讬讱 讜讛讚讘专 驻砖讜讟 砖讛诇讻讛 讻讞讻诪讬诐 讚讗讘讗 砖讗讜诇 讬讞讬讚讗讛 讛讜讗 讝讜 诪砖讬讟转 讛专诪讘"谉 讝"诇 讻驻讬 诪讛 砖拽讘诇 讛专讬"讟 诪驻讬 讛专讗"讛 专讘讜 讝"诇 转诇诪讬讚讜 砖诇 讛专诪讘"谉 讝"诇. 讜讻转讘 讛专讬"讟 讝"诇 讜诪"诪 讘专讜讘 讛诪拽讜诪讜转 专讗讬谞讜 诪谞讛讙 驻砖讜讟 诪诇驻谞讬诐 砖诇讗 诇讛讟讬诇 爪讬爪讬转 讘转讻专讬讻讬 讛诪转讬诐 讗诇讗 砖注讻砖讬讜 诪拽专讜讘 讛转讞讬诇讜 诇谞讛讜讙 讘讚讘专 讘拽爪转 讛诪拽讜诪讜转 讜讗讬诇讜 诪讛讛讬讗 讚诪谞讞讜转 诪砖诪注 讚诪爪讜讛 诇讛讟讬诇 诇讜 讜讗"讻 注诇 诪讛 住诪讻讜 讛专讗砖讜谞讬诐 讘诪谞讛讙诐 讜讘转讜住' 转讬专抓 讚讘专 讝讛 讻讬 诪转讜讱 砖诪爪讜转 爪讬爪讬转 砖拽讜诇讛 讻谞讙讚 讻诇 讛诪爪讜转 讛讬讗 讻注讚讜转 诇讘注诇讬讛 砖拽讬讬诐 讻诇 讛转讜专讛 讻讜诇讛 讜讗讬谉 讗谞讜 专讗讜讬讬诐 诇注讚讜转 讝讛 讻诪讜 砖讛讬讜 专讗讜讬讬诐 专讘讜转讬谞讜 讜注讜讚 讻讬 讘讬诪讬 专讘讜转讬谞讜 讛讬讜 讻讜诇诐 诇讜讘砖讬诐 讟诇讬转讜转 诪爪讜讬讬爪讜转 诪讞讬讬诐 讜诇驻讬讻讱 诪讟讬诇讬谉 诇讛诐 讻谉 讘诪转讬诐 讗讘诇 注讻砖讬讜 砖讬砖 讛专讘讛 讘谞讬 讗讚诐 砖讗讬谉 诇讛诐 爪讬爪讬转 诪讞讬讬诐 讛讗讬讱 诪讟讬诇讬谉 诇讜 诇讗讞专 诪讬转讛 讗讬谉 讝讛 讻讘讜讚 讻讬 讗诐 诇讜注讙 讙讚讜诇 讜诪驻谞讬 讛诪讞诇讜拽转 讜讛讘讜砖讛 谞诪谞注讜 诪诇讛讟讬诇讜 讗祝 诇诪讬 砖讛讜讗 讝专讬讝 讘讜 诪讞讬讬诐 讜注讻砖讬讜 转讛诇讛 诇讗诇 讻讬 专讜讘 讘谞讬 讗讚诐 讝专讬讝讬谉 讘诪爪讜转 爪讬爪讬转 诪讞讬讬诐 讞讝专讜 诇讚讬谉 讛转诇诪讜讚 诇讛讟讬诇 讗讞专 诪讬转讛 诇诪讬 砖讝专讬讝 讘讜 诪讞讬讬诐 讜讗讬谉 诇诪讞讜转 讘砖讜诐 诪谞讛讙 砖谞讛讙讜 讘讚讘专 讝讛 讜讛讻诇 诇驻讬 诪讛 砖谞讛讙讜 注"讻:



讛讚专 讗诪专 专讘讗 诇讬讝讘谞讛讜 拽讘讗 拽讘讗 诇讬砖专讗诇. 讬砖 砖驻讬' 砖诪讜讻专 住转诐 讜讗讬谉 爪专讬讱 诇讛讜讚讬注讜 讗讞专 砖讛讜讗 讚讘专 诪讜注讟 讜讝讛 讚注转 讘注诇 讛注讬讟讜专 讝"诇. 讜讻转讘 讛专讬"讟 讝"诇 讚讗讬谞讜 诪讞讜讜专 讻讬 讛讗讬讱 住讜诪讱 讘讗讬住讜专 讙讚讜诇 讻讝讛 注诇 讞讝拽讛 砖讬讗讻诇谞讜 诇讗诇转专 讗讞专 砖讛讜讗 讚讘专 诪讜注讟 讜讗驻讬' 讗诪专讜 讘驻讬' 砖诇讜拽讞讜 诇砖注转讜 讬砖 诇讞讜砖 砖诪讗 讬诪诇讱 诇讛爪谞讬注讜 诇讗讜讻诇讜 讘驻住讞 讜驻讬' 讜讚讗讬 爪专讬讱 诇讛讜讚讬注讜 讜讚拽讗诪专 拽讘讗 讗讜专讞讗 讚诪讬诇转讗 谞拽讬讟 讚诇讬讻讗 讚讝讘讬谉 诪讬谞讬讛 讟讜讘讗 讜讘诪住' 注"讝 讗讬讻讗 讻讬 讛讗讬 讙讜谞讗 讘讘讬转讗 讚讞讬讟讬 讚谞驻诇 注诇讬讛 讬讬谉 谞住讱 讜砖专讬讬讗 专讘讗 诇讝讘讜谞讬 诇讙讜讬诐 讜讗讜转讘讬讛 专讘讗 讘专 诇讜讗讬 诪讛讗 诪转谞讬转讗 讜讛讚专 讗诪专 专讘讗 诇讬注讘讬讚 诪讬谞讬讛 驻讬转讗 讜谞讝讘谞讬讛 诇注讻讜"诐 砖诇讗 讘驻谞讬 讬砖专讗诇. 讜讻转讘 讛专讬"讟 讝"诇 讜讘讚讬谉 讛讜讗 讚讛讻讗 诪爪讬 诇诪讬诪专 谞诪讬 专讘讗 讛讻讬 讗诇讗 讚讛讱 转拽谞转讗 诇讝讘讜谞讬 拽讘讗 拽讘讗 诇讬砖专讗诇 专讜讬讞讗 讟驻讬 讜讛转诐 讚诇讗 讗讬驻砖专 诇诪讬注讘讚 讻讬 讛讻讗 讗诪专 诇诪驻讬讬讛 讜诇讝讘讜谞讬 诇讙讜讬诐 砖诇讗 讘驻谞讬 讬砖专讗诇 讜诪讬讬专讬 讘诪拽讜诐 砖讬砖 驻诇讟专 讬砖专讗诇 讚驻转 砖诇 讙讜讬诐 讗住讜专 讜讗驻讬' 砖诇 驻诇讟专. 讗"谞 讗驻讬' 讘诪拽讜诐 砖讗讬谉 驻诇讟专 讬砖专讗诇. 讜讘诪讜讻专讜 诇讙讜讬诐 讘注诇讬 讘转讬诐 (砖诇 讗讜转讜 讞讝拽讛 诇诪讻讜专) 讘讜讚讗讬 诇讗 讞讬讬砖讬谞谉 讻讜诇讬 讛讗讬 砖讬诪讻专诐 诇驻诇讟专 讜讬讞讝讜专 讛讜讗 讜讬诪讻专诐 诇讬砖专讗诇 讜诪讬讛讜 讘驻谞讬 讬砖专讗诇 讗住讜专 讚讛砖转讗 讗转讬 讛讛讜讗 讬砖专讗诇 诇诪讬讻诇 诪讬谞讬讛 讻讬讜谉 讚讬讚注 讚讬砖专讗诇 讗驻讬讬讛 砖诇讗 讙讝专讜 讻诇讜诐 讘驻转 砖诇 讬砖专讗诇 讗注驻"讬 砖讛讜讗 讘专砖讜转 讙讜讬 讻讬讜谉 砖讗驻讬讬转讜 讜注砖讬讬转讜 讘讛讬转专 讙诪讜专 讗讘诇 讘驻转 砖诇 讙讜讬诐 讙诪讜专 讗注驻"讬 砖注砖讗讜 驻诇讟专 讘诪拽讜诐 砖讗讬谉 驻诇讟专 讬砖专讗诇 讗诐 讘讗 诇专砖讜转 讙讜讬 讘注诇 讛讘讬转 讗住讜专 讛讜讗 诇讬砖专讗诇 砖诇讗 讛转讬专讜 驻转 砖诇 驻诇讟专 讗诇讗 讘砖谞讜讟诇讜 讘专砖讜转讜 讜讗讬驻砖专 谞诪讬 讘驻转 讘注诇讬 讘转讬诐 讗诐 谞转谞讜 诇驻诇讟专 诇诪讻讜专 诪讜转专 讚诇讗 驻诇讜讙 专讘谞谉 讜讻谉 讚注转 讛专讗"讛 讝"诇 讜讛专砖讘"讗 住讜讘专 讚讻讜诇讗 诪讬诇转讗 转诇讬讗 讘诪拽讜诐 讗驻讬讬讛 讜讻砖讛讬讛 驻转 砖诇 驻诇讟专 诪讜转专 讗驻讬' 诪讬讚 讘注诇 讛讘讬转 (讚砖诐 诪讜转专 讛讬专讛 驻转 (谞"诇 讚爪"诇 讻砖诐 砖诪讜转专 转讛讬讛 讘驻转 砖诇 讬砖专讗诇, 讛诪注转讬拽) 砖诇 讬砖专讗诇 讜讻转讘 讛专讬"讟 讝"诇 讜讗讬谉 讛谞讚讜谉 讚讜诪讛 诇专讗讬讛 讗讘诇 谞专讗讛 讜讚讗讬 讚驻转 砖诇 讘"讛 砖讛讜讗 讘专砖讜转 讬砖专讗诇 讗住讜专 诇讬砖专讗诇 讗讞专 诇讬讟讜诇 诪讬讚讜 讚讗讬 诇讗 诪砖讜讬转 诇讙讝专转 讞讻诪讬诐 讻讬 讞讜讻讛 讜诪讬讛讜 讘砖诇讗 讟专讞 讬砖专讗诇 讗讞专讬讜 讗诇讗 砖砖诇讞讜 诇讜 讚讜专讜谉 讗驻砖专 砖诇讗 讙讝专讜 砖诇讗 讬讜讻诇 诇砖诇讞讜 诇讬砖专讗诇 讗讜 诇诪讜讻专讜 诇讜 讜砖诇讗 讬讜讚讬注谞讜 讻诇讜诐 讗诇讗 砖讬砖 诇讛讞诪讬专: 讜诇注谞讬谉 讞讬讟讬谉 砖谞驻诇讜 诪讬诐 注诇 诪拽爪转谉 讜讛讜讗 诪讬注讜讟 讗诐 谞讬讻专讬谉 谞讜讟诇谉 讜讗讜讻诇谉 拽讜讚诐 讛驻住讞 讜讗诐 讗讬谞谉 谞讬讻专讬谉 讜讚讗讬 讗住讜专讬谉 讘讗讻讬诇讛 讘驻住讞 讚诇讬转 诇讛 讘讬讟讜诇 讘讻讬 讛讗讬 讙讜谞讗 砖讛专讬 讛讞诪抓 砖诐 讜诇讝诪谞讜 诪讞诪讬抓 讛砖讗专 讗讘诇 诪"诪 诪讜转专 诇讛谞讬讞诐 注讚 讗讞专 讛驻住讞 砖讛专讬 砖诪讗 诇讗 讛讞诪讬爪讜 讜讗诐 讛讞诪讬爪讜 砖诪讗 诇讗 讛讞诪讬抓 诪讛诐 讻讝讬转 讘讻讚讬 讗讻讬诇转 驻专住 注"讻 诇讛专讬"讟 讝"诇:



讛讗 讚转谞谉 讛讗讬诇驻住 讜讛拽讚专讛 砖讛注讘讬专谉 讘专讜转讞讬谉. 讻转讘 讛专讬"讟 讝"诇 诇讬讻讗 诇诪讬讚拽 诪讛讻讗 讗讬 注讬专讜 诪讻诇讬 专讗砖讜谉 专讜转讞 诇转讜讱 砖谞讬 诪讘砖诇 诇注谞讬谉 砖讘转 讗讜 诇讗 讚讗讬诇讜 诪专讬砖讗 讚讬讬拽 讚诇讗 诪讘砖诇 讜诪住讬驻讗 讚讬讬拽 讚诪讘砖诇. 讜讻讘专 讻转讘谞讜 讘诪拽讜诪讜 讚注转 专转"诐 讝"诇 讘讝讛 讚注讬专讜讬 讻讻诇讬 专讗砖讜谉 讜讗注驻"讬 砖诇讗 诪爪讬谞讜 专讗讬讛 讙诪讜专讛 诇讚讘专讬 专转"诐 讝"诇 诪"诪 讻讚讗讬 讛讜讗 诇讞讜砖 诇讚讘专讬讜 诇讞讜诪专讗 诇注谞讬谉 砖讘转 讜诪"诪 诇注谞讬谉 讛讙注诇讛 讗讬谉 诇讛讘讬讗 专讗讬讛 讻诇诇 诪讻讗谉 讜讗驻讬' 诇讛讻砖讬专 讻诇讬 讛专讗砖讜谉 讘诪讬 讞诐 砖讛注讘讬专讜 诪专讜转讞 诪注"讙 讛讗讜专 讜讻"砖 讘注讬专讜讬 诪讻诇讬 专讗砖讜谉 讜讘专讜专 讜砖诇讗 讻讚讘专讬 专转"诐 讝"诇 讜诪讬讛讜 诇注谞讬谉 讘诇讬注转 讗讬住讜专讬谉 讬砖 讚讬谉 讗讞专 砖讗驻讬' 砖谞讬 讬砖 诇讞讜砖 讜讻讚讞讝讬谞谉 讘驻"拽 讚讞讜诇讬谉 诇注谞讬谉 讘讬转 讛砖讞讬讟讛 讜讬砖 砖诇砖讛 讚讬谞讬诐 讘讚讘专 讚诇讛讙注诇讛 讚诇注讜诇诐 讻讘讜诇注讜 讻讱 驻讜诇讟讜 讜诇注谞讬谉 砖讘转 讻诇讬 专讗砖讜谉 诪专讜转讞 砖讛讬讚 住讜诇讚转 讘讜 诪讘砖诇 讗驻讬' 砖讗讬谞讜 注"讙 讛讗讜专 讗讘诇 讻诇讬 砖谞讬 讗讬谞讜 诪讘砖诇 讜讗驻讬' 讛讜讗 专讜转讞 讻讚转谞谉 讗讘诇 谞讜转谉 讛讜讗 诇转讜讱 讛拽注专讛 讗讘诇 诇注谞讬谉 讘诇讬注转 讛讗讬住讜专讬谉 讗讬谞讜 讻谉 讗诇讗 讗驻讬' 讻诇讬 砖谞讬 诪讘诇讬注 讻讚讬 拽诇讬驻讛 讜砖诇讗 讻讚讘专讬 讛讗讜诪专讬' 讚讻讬讜谉 讚讻诇讬 砖谞讬 讗讬谞讜 诪讘砖诇 讗祝 讗讬谞讜 诪讘诇讬注. 注"讻 诇讛专讬"讟 讝"诇:



专讘讗 诪讞讬 诇讛 拽讬讚专讗 讘讞住讬住讬 注讬拽专 讛驻讬' 砖讛讜讗 拽诪讞 讛谞讟讞谉 诪诪爪讛 讗驻讜讬讛 讜拽诪"诇谉 讚讗驻讜讬 砖讘砖诇讜 诪讜转专 讜讗驻讬' 诇讻转讞讬诇讛 讜诇讗 讙讝专讬谞谉 讘讬讛 诪讬讚讬 讗诇讗 讛讬讻讬 讚砖讻讬讞讜 注讘讚讜 讚讙讝专讬谞谉 讚讬诇诪讗 讗转讬 诇诪讬注讘讚 讘拽诪讞讗 讚注诇诪讗:





讛诪讗讬专讬

讞讟讬诐 砖讟讘注讜 讘谞讛专 讛讜讝讻专 讘住讜讙讬讗 讝讜 砖讗住讜专讬谉 讘驻住讞 讜讗驻讬诇讜 诇诪讻专谉 诇讙讜讬诐 讗住专讜讛讜 砖诪讗 讬讞讝讜专 讜讬诪讻专诐 诇讬砖专讗诇 讗诇讗 砖讬诪讻专诐 诇讬砖专讗诇 诪注讟 诇讝讛 讜诪注讟 诇讝讛 注讚 砖讬讻诇讜 拽讜讚诐 讛驻住讞 讜诪讻讬讜谉 砖讛讜讗 诪讜讻专诐 诪注讟 诇讝讛 讜诪注讟 诇讝讛 讗讬谞讜 爪专讬讱 诇讛讜讚讬注 砖诪讻讬专转讜 诪注讟 诇讝讛 讜诪注讟 诇讝讛 诪讜讻讞转 注诇讬讜 讜讬"诪 讗讜转讛 讘讛讜讚注讛 讜讛讻诇 诇驻讬 诪讛 砖专讬住讬 注讬谞讬讜 砖诇 诇讜拽讞 诪讜讻讬讞讜转 讗诐 专讜爪讛 讗讜转诐 诇讗讻讬诇转 注讻砖讬讜 讗讜 讘讗 诇讬拽讞 讗讜转诐 诇驻住讞 讜诇讙讜讬 诪讬讛讗 讬专讗讛 砖讗祝 诪注讟 诪注讟 讗住讜专 砖诪讗 讬讞讝讜专 讜讬诪讻专诐 诇讬砖专讗诇 讜诪"诪 诇讙讚讜诇讬 讛诪讞讘专讬诐 专讗讬转讬 砖诪讜讻专诐 诇讬砖专讗诇 讗祝 讻诇谉 讻讗讞讚 讜讚讜拽讗 讘讛讜讚注讛 讜诇讙讜讬诐 诪注讟 诪注讟 讜谞专讗讛 诇讬 砖讛诐 诪驻专砖讬诐 砖专讬讬讛 专讘讗 诇讝讘讜谞讬讛 诇讙讜讬诐 驻讬' 讻诇讜 讻讗讞讚 讜讛拽砖讜 诇讜 诪讘讙讚 砖讗讘讚 讘讜 讻诇讗讬诐 注讚 砖讞讝专 讘讜 讜讛讜讗 砖讗诪专讜 讛讚专 讗诪专 专讘讗 谞讝讘谞讬谞讛讜 拽讘讗 拽讘讗 诇讬砖专讗诇 讻诇讜诪专 讗祝 诇讬砖专讗诇 砖讻诇 砖讛讜讗 诪讜讻专讜 诪注讟 诪注讟 讘讚专讱 砖讛讜讗 谞讬讻专 砖诇砖注转讜 讛讜讗 专讜爪讛 诇讗讻诇诐 诪讜转专 讗祝 诇讬砖专讗诇 讜讻诇 砖讻谉 诇讙讜讬 砖讻诇 诇拽讬讞讛 诪注讟 诪注讟 谞讬讻专 讛讜讗 砖诇讗讻讬诇转 注爪诪讜 讛讜讗 爪专讬讱 诇讜 讜讘讛讜讚注讛 诇讬砖专讗诇 讗讬谉 讘讜 讞诇讜拽 讘讬谉 专讘 诇诪注讟 讗讞专 砖讛讜讗 诪讜讚讬注讜 讗诇讗 砖诪谉 讛住转诐 讗讬谉 讬砖专讗诇 诇讜拽讞讜 讗诇讗 拽讘讗 拽讘讗 讜拽讘讗 拽讘讗 诪讜转专 讗祝 砖诇讗 讘讛讜讚注讛 讗诇讗 砖诪转讜讱 砖诇讗 讛讜转专 讘讬砖专讗诇 讗祝 拽讘讗 拽讘讗 讗诇讗 讘讝诪谉 砖讛讚讘专讬诐 诪讜讻讬讞讬诐 砖诇讗讻讬诇讛 拽讜讚诐 讛驻住讞 讛讜讗 专讜爪讛 讘讛 讛诐 诪讝拽讬拽讬诐 诇讛讜讚注讛 讜诪讗讞专 砖讛爪专讬讻讜 讘讛讜讚注讛 诇讗 讛讜爪专讻讜 诇拽讘讗 拽讘讗 讜讛讚讘专讬诐 讘专讜专讬诐:



讜砖诪讗 转讗诪专 讜讛专讬 转诇讬转 讗转 讛讚讘专 讘谞转讘拽注讜 讜讗"讻 讗诐 诇讗 谞转讘拽注讜 讬讛讜 诪讜转专讬谉 讗祝 诇讬砖专讗诇 讜讗诐 谞转讘拽注讜 讬诪讻专诐 诇讙讜讬 砖讛专讬 讗诐 讬讞讝讜专 讜讬诪讻专诐 诇讬砖专讗诇 谞讬讻专讬诐 讛诐 讗讬谉 讝讛 讻诇讜诐 砖诪讗 谞转讘拽注讜 讜讛讙讜讬 讟讜讞谞诐 讜诪讜讻专 诇讬砖专讗诇 讗转 讛拽诪讞 讗讜 砖诪讗 讬砖 讘讬谞讬讛诐 砖谞转讘拽注讜 讜诪讜讘诇注讬诐 讘讬谉 讛讗讞专讬诐 讜讗讬谞诐 谞讬讻专讬诐 讜诇讗 注讜讚 讗诇讗 砖讙讗讜谞讬 住驻专讚 讻转讘讜 砖诇讗 转诇讜 讛讚讘专 讘讘拽讜注 讗诇讗 讘诇转讬转讛 砖诪讗讞专 砖讗讬谉 砖诐 诪讬诐 讛专讘讛 讜讻谉 砖讛讜讗 注讜住拽 讘讛诐 讗讬谞讜 讘讗 诇讬讚讬 讞诪讜抓 注讚 砖讬转讘拽注讜 讗讘诇 讞讟讬诐 砖讟讘注讜 讛讜讗讬诇 讜讬砖 砖诐 诪讬诐 讛专讘讛 讜讻谉 砖谞讞讜 诇砖诐 诪转讞诪爪讬诐 讗祝 讘诇讗 讘讬拽讜注 讜诇讚讘专讬讛诐 讞讟讛 讛谞诪爪讗转 讘转讘砖讬诇 谞讗住专转 讘诇讗 讘拽讜注 讗诇讗 砖讛诐 诪爪讚讚讬诐 诇讛砖讜讜转 诇转讬转讛 诇转讘砖讬诇 砖砖转讬讛诐 讛讘讬拽讜注 诪爪讜讬 讘讛诐 讝讜 诪讞讜讝拽 讛砖讟讬驻讛 讜讝讜 诪讞讜讝拽 讛讞讜诐 讜讬"诪 砖诇讗 讗诪专讜 讚讬谉 讘讬拽讜注 讗诇讗 讘砖注讜专讬诐 讗讘诇 讘讞讟讬诐 讗祝 讘诇讗 讘讬拽讜注 讻谉 讜讻诪讘讜拽注讬诐 讛诐 讻诪讜 砖讘讬讗专谞讜 诇诪注诇讛:



讝讛 砖讻转讘谞讜 诇驻讬 讚专讻谞讜 讘讞讟讬诐 砖讟讘注讜 诪驻谞讬 砖谞讞讜 诇砖诐 讻讱 讛讚讬谉 讘讞讟讬诐 砖谞驻诇 注诇讬讛诐 讙砖诐 砖讛专讬 讛诪讬诐 谞讞讬诐 诇砖诐 诪讗讞专 砖谞讬讚讜砖讛 讛转讘讜讗讛 讜讬"讗 讗祝 诪砖谞拽爪专讛 讜诪"诪 砖拽 砖诇 讞讟讬诐 砖谞驻诇 讘谞讛专 讜诇砖注转 讜讛讜爪讬讗讜讛讜 讜讬讘砖讜讛讜 讝讛 讛讬讛 诪注砖讛 讜讛转讬专讜讛讜 讙讚讜诇讬 讗砖讻谞讝 讜讻谉 讘讙砖诐 讛讬讜专讚 砖讘转讞诇转 讬专讬讚转讜 诪讝讚专讝讬谉 讜诪讻谞讬住讬谉 讗讜转讜 讜诪讬讘砖讬谉 讗讜转讜 诇砖注转讜:



讘讙讚 砖讗讘讚 讘讜 讻诇讗讬诐 讻讙讜谉 讞讜讟 砖诇 驻砖转谉 砖谞讘诇注 讘讘讙讚 爪诪专 讜诇讗 谞讜讚注 诪拽讜诪讜 诇讗 讬诪讻专谞讜 诇讙讜讬 砖诪讗 讬讞讝讜专 讜讬诪讻专谞讜 诇讬砖专讗诇 讜诇讗 讬注砖谞讜 诪专讚注转 诇讞诪讜专 讗祝 砖诇讗 讘诪拽讜诐 专讻讬讘讛 砖讗注"驻 砖诪专讚注转 讛讞诪讜专 讗讬谉 讘讜 诪砖讜诐 讻诇讗讬诐 讛讜讗讬诇 讜讘讙讚 讙诪讜专 讛讜讗 砖诪讗 讬拽专注 讘讙讚讜 讜讬讟讜诇 诪诪谞讜 讟诇讗讬 诇转拽谞讜 讜诇讗 注讜讚 讗诇讗 砖讘诪拽讜诐 专讻讬讘讛 讗祝 讘诇讗 讞砖砖 谞讟讬诇讛 讗住讜专 砖诇讗 讛讜驻拽注 诪专讚注转 诪讚讬谉 讻诇讗讬诐 讗诇讗 诪爪讚 砖讛讜讗 拽砖讛 讜讛拽砖讛 讗讬谉 讘讜 讚讬谉 讻诇讗讬诐 讻诪讜 砖讘讬讗专谞讜 讘专讗砖讜谉 砖诇 讘讬爪讛 讗讘诇 讘讙讚 专讱 讘诪拽讜诐 专讻讬讘讛 讗住讜专 讜讗注"驻 砖诪谉 讛转讜专讛 讗祝 讘专讻讬诐 诇讗 谞讗住专 讗诇讗 讚专讱 诇讘讬砖讛 讻诇 砖讘专讻讬诐 讗住讜专 诪讚讘专讬 住讜驻专讬诐 讗祝 讘讛爪注讛 讜专讻讬讘讛 砖诪讗 转讻专讱 谞讬诪讗 注诇 讘砖专讜 讻诪讜 砖讛转讘讗专 讗讘诇 注讜砖讛 讛讜讗 转讻专讬讻讬谉 诇诪转 诪爪讜讛 讜讛讜讗 讛讚讬谉 诇砖讗专 诪转讬诐 讗诇讗 砖砖讗专 诪转讬诐 讗讬谉 爪专讬讻讬诐 诇讻讱 讜讗讜专讞讗 讚诪讬诇转讗 谞拽讟 讜诪驻谞讬 砖讻讬讜谉 砖诪转 讗讚诐 谞注砖讛 讞驻砖讬 诪谉 讛诪爪讜转 讜诪"诪 讻诇 砖讛讜讗 谞讬讻专 讗住讜专 诪砖讜诐 诇讜注讙 诇专砖 讜讘转讜住驻讜转 砖讗诇讜 讘讚讬谉 讝讛 诇诪讛 讗讬谞讜 讘讟诇 讜转讬专爪讜 讘讛 诪驻谞讬 砖讗讬谉 讘讬讟讜诇 讗诇讗 讘讗讬住讜专 讛诪转注专讘 讘讛讬转专 讗讘诇 诪讛 砖讝讛 讛讬转专 讘驻谞讬 注爪诪讜 讜讝讛 讛讬转专 讘驻谞讬 注爪诪讜 讜注讬拽专 讗讬住讜专谉 讛讜讗 讘转注专讜讘转谉 讗讬谞讜 讘讟诇 讜讗注"驻 砖讘砖专 讘讞诇讘 讻谉 讜讗注"驻 讻谉 讬砖 诇讜 讘讬讟讜诇 讗讬住讜专讬 诪讗讻诇讜转 砖讗谞讬 砖讗讬谉 讗讬住讜专谉 讗诇讗 诪驻谞讬 讛讟注诐 讜讻诇 砖讗讬谉 讘讜 讟注诐 专讗讜讬 诇讬讘讟诇:



诪诇讬诇转 讛拽讚专讜转 讛讜讗 诪讛 砖谞讝讻专 诇诪注诇讛 讘注谞讬谉 诇讗 诇讬诪讞讬 讗讬谞讬砖 拽讚专讗 讘拽诪讞讗 讚讗讘讬砖讜谞讗 讜谞砖谞讬转 讘讻讗谉 讘砖讘讬诇 讚讘专 砖谞转讞讚砖 讘讛 讜讛讜讗 砖讗诐 谞转谉 讞讜诪抓 注诇 讛拽诪讞 讘诇讗 诪讬诐 讜诪诇诇 讬砖 讘讜 爪讚讚讬诐 砖讗祝 讻砖讬讞讝专讜 讛诪讬诐 讜讬讘讗讜 注诇讬讛 讗讬谉 诪讞诪爪转 讜谞讞诇拽讜 讘讛 讗诐 讛讜讗 讘谞转讬谞转 讞讜诪抓 转讞诇讛 讜讗讞"讻 拽诪讞 讗讜 讘谞转讬谞转 拽诪讞 转讞诇讛 讜讗讞"讻 讞讜诪抓 讜讘住讜祝 讛讚讘专讬诐 讗住专讜 讗转 讛讻诇 诪砖讜诐 诇讱 诇讱 诇谞讝讬专讗 讗诪专讬谉 住讞讜专 住讞讜专 诇讻专诪讗 诇讗 转拽专讘 讜诪"诪 讘讞住讬住讬 诪讜转专 讜讛诐 拽诪讞 砖诇 诪爪讛 讗驻讜讬讛 讜讬"诪 拽诪讞 砖诇 注讚砖讬诐 讜讗祝 讘讝讜 讘诪拽讜诐 驻讜专爪讬诐 讗住讜专 砖诪讗 讬转驻专爪讜 诇讛拽诇 讘讻诇谉 讜讙讚讜诇讬 讛专讘谞讬诐 驻讬专砖讜 讘讞住讬住讬 拽诪讞讗 讚讗讘讬砖讜谞讗 讜讗讬谉 讛讚讘专讬诐 谞专讗讬谉 砖讛专讬 讗诪专讜 诇讗 诇讬诪讞讬 讗讬谞讬砖 拽讚专讗 讘拽诪讞讗 讚讗讘讬砖讜谞讗:



讛讗诇驻住 讜讛拽讚专讛 砖讛注讘讬专谉 讘讬谉 讛砖诪砖讜转 讗讜 诪砖讞砖讬讻讛 诪专转讞讬诐 诪注诇 讛讻讬专讛 诇讗 讬转谉 诇转讜讻讛 转讘诇讬谉 砖讻诇讬 专讗砖讜谉 讻诇 讝诪谉 砖讛讜讗 专讜转讞 诪讘砖诇 讛讜讗 讜讗驻讬' 诇讗 讛讬讛 讘转讘砖讬诇 讞讜诪抓 讜讻讬讜爪讗 讘讜 诪讚讘专讬诐 讛讞专讬驻讬诐 讗讘诇 讗诐 谞转谉 讛转讘砖讬诇 诇转讜讱 拽注专讛 讗讜 转诪讞讜讬 讛讜讗讬诇 讜讘讻诇讬 砖谞讬 讛讜讗 谞讜转谉 诇转讜讻讜 转讘诇讬谉 砖讻诇讬 砖谞讬 讗讬谞讜 诪讘砖诇 讜讻讘专 讘讬讗专谞讜讛 讘砖诇讬砖讬 砖诇 砖讘转:



讛诪砖谞讛 讛转砖讬注讬转 讜讛讻讜谞讛 讘讛 讻砖诇驻谞讬讛 讜讛讜讗 砖讗诪专 讗讬谉 谞讜转谞讬谉 讗转 讛拽诪讞 诇转讜讱 讞专讜住转 讜诇讗 转讜讱 讞专讚诇 讗诐 谞转谉 讬讗讻诇 诪讬讚 专' 诪讗讬专 讗讜住专 讗诪专 讛专"诐 诪讞诇讜拽转 转谞讗 拽诪讗 讜专' 诪讗讬专 讗讬谞讜 讗诇讗 讻砖谞转谉 诇转讜讱 讛讞专讚诇 讗讘诇 诇转讜讱 讛讞专讜住转 讚讘专讬 讛讻诇 讬砖专祝 诪讬讚 诇驻讬 砖讛讜讗 诪诪讛专 诇讛讞诪讬抓 讜注讜讚 讬转讘讗专 转注专讜讘转 讛讞专讜住转 诪讛 讛讜讗 讘驻专拽 讗讞专讜谉:



讗诪专 讛诪讗讬专讬 讗讬谉 谞讜转谞讬谉 讗转 讛拽诪讞 诇转讜讱 讛讞专讜住转 驻讬' 讞专讜住转 讛讜讗 讻诪讬谉 讻讜转讞 注砖讜讬 讘诪讬谞讬 驻讬专讜转 注诇 讬讚讬 诪讬诐 讜诪讟讘讬诇讬谉 讘讜 讘砖专 讜谞讜转谞讬谉 诇转讜讻讜 讞讜诪抓 讜诇驻注诪讬诐 谞讜转谞讬谉 讘转讜讻讜 拽诪讞 诇讛讞诇讬砖 讻讞 讛讞讜诪抓 讜讛讞讚讜转 砖讘讜 讜诪转讜讱 砖讬砖 砖诐 诪讬诐 讛拽诪讞 讘讗 诇讬讚讬 讞诪讜抓 讜诪诪讛专 讘讻讱 注诇 讬讚讬 讛讞讜诪抓 砖讘讜 讜讗注"驻 砖讗诪专讜 诇诪注诇讛 讞讜诪抓 诪爪诪转 爪诪讬转 驻讬专讜砖讜 讘转讘砖讬诇 讞诐 讗讘诇 讘爪讜谞谉 讻诇 砖讻谉 砖诪诪讛专 诇讛讞诪讬抓 讜讻谉 讗讬谉 谞讜转谞讬谉 讗讜转讜 诇转讜讱 讛讞专讚诇 诪讟注诐 讝讛 讘注爪诪讜 讜讗诐 谞转谉 讬讗讻诇 诪讬讚 讜专' 诪讗讬专 讗讜住专 讗诇讗 砖讬砖专祝 讜讛诇讻讛 讻讞讻诪讬诐 讜驻讬' 讘讙诪' 诇讚注转 专讘 讻讛谞讗 讚讜拽讗 诇转讜讱 讛讞专讚诇 讗讘诇 讘讞专讜住转 诪讬讛讗 讛讻诇 诪讜讚讬诐 砖讬砖专祝 诇讗诇转专 砖讗讬谉 讘讜 讞讚讜转 讻诇 讻讱 砖讬注讻讘讛讜 诪诇讛讞诪讬抓 讜诪"诪 诇讚注转 专讘 讛讜谞讗 讘砖谞讬讛诐 谞讞诇拽讜 讻住转诐 诪砖谞转谞讜 讜注诇 砖谞讬讛诐 谞讗诪专 砖讛诇讻讛 讻讞讻诪讬诐 讜讻谉 谞专讗讛 诇讬 讗诇讗 砖讙讚讜诇讬 讛驻讜住拽讬诐 驻住拽讜 讻专讘 讻讛谞讗:



讝讛讜 讘讬讗讜专 讛诪砖谞讛 讜讻谉 讛诇讻讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛注砖讬专讬转 讜讘讗讛 讛谞讛 讗讙讘 讙专专讛 讜讗诪专 讗讬谉 诪讘砖诇讬谉 讗转 讛驻住讞 讘诪砖拽讬谉 讜诇讗 讘诪讬 驻讬专讜转 讗讘诇 住讻讬谉 讜诪讟讘诇讬谉 讗讜转讜 讘讛谉 讜诪讬 转砖诪讬砖讜 砖诇 谞讞转讜诐 讬砖驻讻讜 诪驻谞讬 砖讛谉 诪讞诪讬爪讜转 讗诪专 讛专"诐 讗诪专 讛砖诐 讬转' 讘驻住讞 讜讘砖诇 诪讘讜砖诇 讘诪讬诐 讜诇驻讬 砖砖谞讛 讛讘砖讜诇 讘诇砖讜谉 诪拽讜专 拽讘诇谞讜 砖讘讗 诇专诪讜讝 诇讗住讜专 讘讬砖讜诇讜 讘诪讬 驻讬专讜转 讗讘诇 住讻讬谉 讜诪讟讘讬诇讬谉 讗讜转讜 讘讛诐 讗讞专 砖谞爪诇讛 讜诪讬 讛讘爪拽 讜讻诇 讛讘爪拽 讬砖驻讻讜 讻诪讜 砖讝讻专讜 讜讘诪拽讜诐 诪讚专讜谉 讻讚讬 砖诇讗 讬转拽讘爪讜 讜讬砖讗专讜 讘诪拽讜诐 谞诪讜讱 讜讗讬谉 讛诇讻讛 讻专' 诪讗讬专:



讗诪专 讛诪讗讬专讬 讗讬谉 诪讘砖诇讬谉 讗转 讛驻住讞 讘诪砖拽讬谉 讜诇讗 讘诪讬 驻讬专讜转 讜讗注"驻 砖讘讗讬住讜专 讘讬砖讜诇 诇讛讚讬讗 谞讝讻专 讘讜 讘诪讬诐 诪"诪 讻诇 讘讬砖讜诇 讘诪砖诪注 讜砖诪讗 转讗诪专 讗祝 讝讜 诪讛 讛讜爪专讻讛 讜讛诇讗 讘讛讚讬讗 谞讗诪专 讻讬 讗诐 爪诇讬 讗砖 诪转讜讱 讻讱 讬砖 诪驻专砖讬诐 讗讜转讛 讘砖爪诇讗讜 诪转讞诇讛 讻讛诇讻转讜 讜讗讜诪专 砖讗祝 讘讬砖讜诇 砖讗讞专 爪诇讬 讗住专讛 转讜专讛 讗注"驻 砖拽讚诐 爪诇讬 诇讘讬砖讜诇 讜讗注"驻 砖讻诇 砖拽讚诐 爪诇讬 诪"诪 爪诇讬 讗砖 讛讜讗 讛专讬 诪"诪 讞诇 注诇讬讜 砖诐 讗讬住讜专 讘讬砖讜诇 讗讞"讻 讜讛转讜专讛 讗诪专讛 讜讘砖诇 诪讘讜砖诇 诪讻诇 诪拽讜诐 讻诪讜 砖讬转讘讗专 讘讙诪' 讜讻诇 砖讻谉 砖讗住讜专 讘诪讬诐 讗讘诇 住讻讬谉 讗讜转讜 讘砖诪谉 讘砖注转 爪诇讬讬讛 讜讘砖讗专 诪讬 驻讬专讜转 讞讜抓 诪谉 讛诪讬诐 讜讻谉 诪讟讘讬诇讬谉 讗转 讛讘砖专 讘讛诐 讘砖注转 讗讻讬诇转讜 讻讛讟讘诇讛 讘讻讜转讞 砖讗讬谉 讻讗谉 讛驻讙转 讟注诐 砖诇 爪诇讬 讜诪"诪 讘诪讬诐 讗住讜专:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚 (诪讛讚讜专讛 转诇讬转讗讛)

讗讬谉 谞讜转谞讬谉 讗转 讛拽诪讞 诇转讜讱 讛讞专讜住转 驻'讬 讗注"讙 讚讗诪专谉 诇注讬诇 讘讘专讬讬转' 讜讛专讜爪' 砖讬诪诇讜诇 谞讜转谉 讗转 讛拽诪讞 讜讗讞"讻 注讜砖讬谉 讗转 讛讞讜诪抓 讚诪砖诪注 砖讛讞讜诪抓 诪注讻讘 讛讞讬诪讜抓 讜讛讻讗 诪砖诪注 砖诪诪讛专 诇讛讞诪讬抓 讬砖 诇讜诪专 讚诇"驻 讚讛转诐 讻砖讛拽讚专讛 注"讙 讛讗讜专 诪驻谞讬 砖讛拽诪讞 诪转讘砖诇 讗讬谞讜 诪讞诪抓 讜讗注"讙 讚讗讬讻讗 诇诪讬诪专 讗讚诪讘砖诇 诇讬' 诪讞诪注 讻讬讜谉 砖讛讞讜诪抓 讗讙讘 讚讞专讬祝 诪诪讛专 讘讬砖讜诇讜 讗讬谞讜 诪讞诪讬抓 讻讬讜谉 砖讛讬讗 诪转讘砖诇 诪讛专讛 讗讬谞讜 讬讻讜诇 诇讛讞诪讬抓 讗讘诇 诇注讜诇诐 讘讞讜诪抓 爪讜谞谉 诪诪讛专 诇讛讞诪讬抓 讘讬讜转专 讜诪砖"讛 讬砖专祝 讗讘诇 讜讚讗讬 专' 讬讜住讬 讚讗诪专 讚讗祝 讞讜诪抓 爪讜谞谉 爪讜诪转 讜讗讬谞讜 诪讞诪讬抓 驻诇讬讙 注诐 诪转谞讬' 讚讗讬讛讜 讗诪专 爪讜诪转 讜讗讬谞讜 诪谞讬讞 诇讛讞诪讬抓 讜讘诪转谞讬' 讗诪专讬谞谉 讚讗讚专讘讛 诪诪讛专 诇讛讞诪讬抓 诪讬讚 讻"砖 讚讗讬谞讜 爪讜诪转:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讗讘诇 注讜砖讛讜 讻讜' 讜讗谞讜 诪驻讟讬专讬谉 讛砖诪讬诐 讻住讗讬 讜讻谉 讛讜讗 讘驻住讬拽转讗 讻讜' 注讻"诇 讗讘诇 讘驻' 讘谞讬 讛注讬专 诇讗 讻转讘讜 讛转讜住' 讻谉 注"驻 讛驻住讬拽转讗 砖诐 讜讝"诇 讗讛讗 讚讗诪专讬' 专"讞 讗讘 砖讞诇 诇讛讬讜转 讘砖讘转 诪驻讟讬专讬谉 讞讚砖讬讻诐 讜讙讜' 讜讗讬谉 讗谞讜 注讜砖讬谉 讻谉 讗诇讗 诪驻讟讬专讬谉 讘讬专诪讬讛 砖诪注讜 讚讘专 讛' 讜讙讜' 讻讜' 注"驻 讛驻住讬拽转讗 讻讜' 注讻"诇 注"砖 讜讬砖 诇讬讬砖讘 讚讘专讬讛诐 讚讛讻讗 注"驻 讛驻住讬拽转讗 讚讛"驻 讚谞讛讙讬谞谉 注"驻 讛驻住讬拽转讗 诇讜诪专 讘讻诇 讛砖谞讬诐 讞讝讜谉 讘砖讘转 砖诇驻谞讬 讟' 讘讗讘 讜诇讗 讘专"讞 讗讘 砖讞诇 诇讛讬讜转 讘砖讘转 讜讘讛驻讟专转 砖诪注讜 讚讘专 讛' 讙"讻 注"驻 讛驻住讬拽转讗 谞讜讛讙讬谉 讻谉 讘专讜讘 讛砖谞讬诐 讗诇讗 讻砖讞诇 专"讞 讗讘 讘砖讘转 谞讚讞讬转 诪驻谞讬 讛驻讟专转 专"讞 讚讛讬讬谞讜 讛砖诪讬诐 讻住讗讬 讚转讚讬专 讜砖讗讬谞讜 转讚讬专 讻讜' 讜讚讜"拽:


讘讚"讛 讛讗诇驻住 讻讜' 讜谞专讗讛 讚讗驻讬诇讜 砖诪讜讗诇 讻讜' 讜讘砖讬诇讛讬 诪住讻转 注讘讜讚转 讻讜讻讘讬诐 讻讜' 讜讘讬专讜砖诇诪讬 讻讜' 注讻"诇 讻诇 讚讘专讬讛诐 讻讗谉 讗讬谞谉 讘专讜专讬谉 讘讝讛 讜注讬讬谉 讘诪拽讜诪讜 讘驻专拽 讻讬专讛 砖诐 转诪爪讗 讚讘专讬讛诐 诪住讜讚专讬诐 注诇 谞讻讜谉 讜拽"诇:


讘讗"讚 讜讛讗 讚讗诪专讬' 讘驻专拽 讻讬专讛 讚砖专讬 讞诐 诇转讜讱 爪讜谞谉 讻讜' 讬"诇 讻讜' 讛讜讗讬诇 讜讛爪讜谞谉 砖诇 诪讟讛 诪讬诐 砖讛讜讗 讚讘专 讛诪转注专讘 讻讜' 注讻"诇 讛诇砖讜谉 诪讙讜诪讙诐 讚讛讛讬讗 讚讘驻专拽 讻讬爪讚 爪讜诇讬谉 讞诐 诇转讜讱 爪讜谞谉 谞诪讬 讗讬讬专讬 讘讻讛"讙 砖讛爪讜谞谉 砖诇诪讟讛 讛讜讗 讚讘专 讛诪转注专讘 讻讙讜谉 讞诇讘 讜讗驻"讛 拽讗诪专 讚拽讜诇祝 讗诇讗 讚专"诇 讚讛爪讜谞谉 砖诇诪讟讛 砖讛讜讗 诪讬诐 注诐 讛讞诐 砖诇 诪注诇讛 砖讛讜讗 谞诪讬 诪讬诐 讛讜讗 讚讘专 讛诪转注专讘 讝讛 讘讝讛 讜注"砖 讘转讜住' 讜拽"诇:


讘讚"讛 专讘讗 诪讞讜 诇讬讛 讻讜' 讚讗讬谉 讚专讻诐 诇讘讗 诇讬讚讬 讞讬诪讜抓 讻"讻 注讻"诇 讜诇砖讜谉 讛专讗"砖 诪讚讜拽讚拽 讬讜转专 砖讗讬谉 讘讗 诇讬讚讬 讞讬诪讜抓 讜诇讗 讞讬讬砖讬谞谉 讚讬诇诪讗 讗转讬 诇讗讞诇讜驻讬 讻讜' 注讻"诇 注"砖 讜拽"诇:





诪讛专"诐

讘讙诪' 讜讬砖 讗讜诪专讬诐 讗讜 谞讜转谉 讗转 讛讞讜诪抓 讜讻讜' 讻爪"诇:


讘转讜住' 讚"讛 讗讘诇 注讜砖讛讜 讻讜' 讗诪专 砖诪讜讗诇 讻诇讬 拽讜驻住讗 讞讬讬讘讬谉 讘爪讬爪讬转 讜讻讜'. 讝讛 诇砖讜谉 讛讙诪' 砖诐 诇驻讬 谞讜住讞讗讜转 砖诇谞讜 诪讜讚讛 砖诪讜讗诇 讘讝拽谉 讜讻讜' 砖驻讟讜专讛 诪"讟 讗砖专 转讻住讛 讘讛 讗诪专 专讞诪谞讗 讜讛讗讬 诇讗讜 诇讻住讜讬讬 注讘讬讚讗 讘讛讛讬讗 砖注转讗 讜讻讜':


讘讗"讚 讗诪专 专讘 诪讜讚讛 砖诪讜讗诇 讘讝拽谉 讜注砖讗讜 诇讻讘讜讚讜 砖驻讟讜专讛 讜讛讛讬讗 砖注转讗 讜讻讜' 讻爪"诇:





讞讻诪转 砖诇诪讛

转讜住' 讘讚"讛 讛讗诇驻住 讻讜' 讘诇注 讘转诪讬讛 谞"讘 诪讘讜讗专 讘讘讬讗讜专讬 讛住诪"讙 砖诇讬. 讘讚"讛 专讘讗 诪讞讜 讻讜' 讘住讜驻讜 诇讬讚讬 讞诪讜抓 讻诇 讻讱. 谞"讘 讜讘讗砖专"讬 讻转讘 讘讛讗讬 诇讬砖谞讗 砖讗讬谞讛 讘讗讛 诇讬讚讬 讞诪讜抓 讜讗驻"讛 讛诇砖讜谉 诪讙讜诪讙诐 砖讗驻讬诇讜 讬讘讗 诇讬讚讬 讞诪讜抓 讛讗 讗讬谉 讗讬住讜专 讞诪抓 讗诇讗 诪讛' 诪讬谞讬 讚讙谉 诇讘讚 讜爪"诇 讚讛"拽 诪讗讞专 砖讗讬谉 讚专讻谉 诇讘讗 诇讬讚讬 讞诪讜抓 诪砖"讛 诇讗 讙讝专讬' 讗讟讜 砖讗专 拽诪讞 讚诇讗 讗转讬 诇讗讬讞诇讜驻讬 诇驻讬 砖讗讬谞讜 讘讚讜诪讛 讜拽"诇 讜讻谉 诪砖诪注 拽爪转 讘讗砖专"讬 注"砖 讜讛专讬"祝 驻讬' 讞住讬住讬 讛讜讗 拽诪讞 讛讘讗 诪诪爪讛 讗驻讜讬讛 讻诪讜 砖讗谞讜 注讜砖讬谉 注"砖:





专砖"砖

讘诪砖谞讛 讜诪讟讘讬诇讬谉 讗讜转讜 讘讛谉. 谞"诇 讚拽讗讬 注诇 讻诇 讛谞讝讻专讬诐 诇诪注诇讛 专爪讜谞讬 讗祝 讗讞专讜住转 讜讞专讚诇 讚讞专讬驻讬 讟讜讘讗 讜讛"讗 讚诪讘讟诇讬 讟注诐 驻住讞 拽诪"诇 讜讘讝讛 讗"砖 讚砖谞讗讜 讻讗谉 注讬' 诇拽诪谉 转讜讚"讛 讗讬谉 诪讘砖诇讬谉:



转讜住' 讚"讛 专讘讗. 讜拽砖讛 讻讜'. 讜诇"谞 诇讬讬砖讘 讚讛讻讗 诪讬讬专讬 注"讬 讞讜诪抓 讜拽讗讬 注诇 讛讗 讚注讜诇讗:





讛讙讛讜转 讬注讘"抓

讙诪' 讗讬讻讗 讚讗诪专讬 专讘讗 讙讜驻讛 诪讞讬 诇讬讛 拽讬讚专讛 讘讞住讬住讬. 谞"讘 谞专讗讛 讚讛讬讬谞讜 讗砖讬砖讬诐 讚诪转谞讬转讬谉 讚驻专拽 讛谞讜讚专 诪谉 讛诪讘讜砖诇 (讚祝 谞"讘 讘') 讜讻"诪 诪转讜住' 讻讗谉 讚"讛 专讘讗 讘砖诐 讛注专讜讱:





讞讬讚讜砖讬 讞转"住

讛讗讬诇驻住 讜讛拽讚专讛 砖讛注讘讬专谉 诪专讜转讞讬谉 讻' 转讜住驻讜转 诪讻讗谉 讗讬谉 诇讛讜讻讬讞 讚注讬专讜讬 讻讻"砖 讚讗讚专讘讗 讚讜拽 诪住讬驻讗 讗讬驻讻讗 讻讜' 讜讬诇"讚 讘讝讛 讚诇诪讗 讚讬讜拽讗 讚专讬砖讗 讗诪转 讚诪讜转专 诇注专讜转 讜讛讗 讚诇讗 拽转谞讬 讘住讬驻讗 讗讘诇 诪注专讛 讛讜讗 讛讬讬谞讜 诇讗砖诪讜注讬' 专讘讜转讗 讚谞讜转谉 诇转讜讻讜 讗注"讙 讚讘砖讗专讬 讚讘专讬诐 讗驻讬' 讘讻"砖 讗住讜专 诇砖专讜转 讚诪讞讝讬 讻诪讘砖诇 讻诪"砖 转讜' 诇拽诪谉 拽诪"诇 讚讛讻讗 诪讜转专 诇转转 诇转讜讻讜 讜诇注讜诇诐 讛"讛 讚诇注专讜转 砖专讬 讻讚诪讜讻讞 诪讚讬讜拽讗 讚专讬砖讗 讜讬"诇 讚讗讬讻讗 诇诪讬诪专 谞诪讬 讘讛讬驻讱 讚讜拽讬' 讚住讬驻讗 讗诪转 讚讗住讜专 诇注专讜转 讜讚诇讗 拽转谞讬 讘专讬砖讗 诇讗 讬注专讛 诇转讜讻讜 诪砖讜诐 讚专"讬 讚拽讗讬 讗专讬砖讗 讻讚诪驻专砖 讛砖"住 讛转诐 讜诪转讬专 讗驻讬' 诇砖专讜转 诇讻谉 谞拽讟 谞诪讬 转"拽 诇讗 讬转谉 讜拽"诇:


诇讻诇 讛讜讗 谞讜转谉. 驻专砖"讬 转诪讜讛 砖讛讜讗 谞讙讚 讛砖"住 讚砖讘转 讚讛转诐 诪住讬拽 讚讗专讬砖讗 拽讗讬 专"讬 讗讻"专 讜讬"诇 讚讛讻讗 注"讻 诪讜讻讞 讚专"讞 讛讜讛 住"诇 讚专"讬 讗住讬驻讗 拽讗讬 讗讻"砖 讚讗诇转"讛 拽' 诇诪"诇 讞讜诪抓 讻诇诇 转讬"诇 讚讛拽诪讞 谞讞诇讟 讘专讜转讞讬谉 讜注讻爪"诇 讚讘讻"砖 讛讬讛 谞讜转谉 讛拽诪讞 讻诪"砖 专砖"讬 诇注讬诇 讙讘讬 诇讗 诇讬诪讞讬 讗讬谞砖 拽讚讬专讗 讘拽诪讞讗 讚讗讘讬砖谞讗 注"砖 讜讗"讻 讻讬讜谉 讚注"讻 讘讻"砖 讗讬讬专讬 讛讻讗 讜专"讞 诪讬讬转讬 注诇讛 讛讗 讚专"讬 讗"讻 诪住转诪讗 住"诇 诇专"讞 讚专"讬 谞诪讬 讘讛讻讬 讗讬讬专讬 讜诇诪住拽谞讗 讚诪住' 砖讘转 注"讻 讬砖 讗讜诪专讬诐 讚讛讻讗 诇讗讜 讛讬讬谞讜 专"讬 讜拽"诇 讜拽专讜讘 诇讝讛 诪爪讗转讬 讘砖讗讬诇转 讬注讘抓 讞"讘 住讬' 拽"讚:





驻谞讬 讬讛讜砖注

讘讙诪专讗 转"专 讗讬谉 诪讜诇诇讬谉 讻讜' 讜讬"讗 讗祝 谞讜转谉 讗转 讛讞讜诪抓 讻讜' 讜谞讜拽诪讛 讻专讘讬 讬讜住讬. 讜诇讻讗讜专讛 讬砖 诇转诪讜讛 诪讗讬 诪拽砖讛 讚诇讜拽诪讬 讛谞讱 讬"讗 讻专讘讬 讬讜住讬 讜转讬驻讜拽 诇讬讛 讚注"讻 转"拽 讚讬"讗 谞诪讬 住"诇 讻专讘讬 讬讜住讬 讗诇讗 砖住讜讘专 讚专"讬 诇讗 拽讗诪专 砖讛讞讜诪抓 爪诪讬转 讗诇讗 讻砖讛讜讗 诇讘讚讜 讜诇讗 讻砖讛讜讗 诪注讜专讘 注诐 诪讬诐 讜讛讬讬谞讜 讻讚诪砖谞讬 讛砖"住 讻讬 拽讗诪专 专"讬 讛讬讻讗 讚讗讬转讬讛 讘注讬谞讬讛 讗诐 讻谉 讚拽讗专讬 诇讛 诪讗讬 拽讗专讬 诇讛 讜谞专讗讛 讚讗驻"讛 诪拽砖讛 砖驻讬专 诪砖讜诐 讚拽住"讚 讚讻讬讜谉 讚拽住讘专 专讘讬 讬讜住讬 讚讘砖注讜专讬谉 砖讛转讞讬诇讜 诇谞驻讜讞 讗驻讬' 讛讻讬 讞讜讝专讬谉 讜谞讬转专讬谉 注"讬 砖砖讜专讛 讗讜转谉 讘讞讜诪抓 讜诪讜转专 诇注砖讜转 诪讛谉 注讬住讛 讗诇诪讗 讚爪诪讬转转 讛讞讜诪抓 讗诇讬诐 诇专' 讬讜住讬 讟讜讘讗 讗驻讬' 讘爪讜谞谉 砖诪讜注讬诇 讬讜转专 诪讘讬砖讜诇 讜讛讜"诇 讻讞诇讬讟讛 讗"讻 砖驻讬专 讬砖 诇谞讜 诇讜诪专 讚诪讛"讟 讙讜驻讗 住讘专讜 讛讬砖 讗讜诪专讬诐 讚讗驻讬诇讜 讗诐 谞讜转谉 讛讞讜诪抓 转讞讬诇讛 诇转讜讱 讛诪讬诐 讗驻"讛 诪讛谞讬 诪讬讛讗 诇注谞讬谉 砖诇讗 转讞诪讬抓 诪转讞讬诇讛 讛拽诪讞 砖谞讜转谉 讗讞"讻 砖讛专讬 讛讞讜诪抓 诪讘砖诇谉 讜诪讞诇讬讟谉 讜讝讛 诇驻讬 住讘专转 讛诪拽砖讛 讜讘讛讗 诪砖谞讬 讛砖"住 讚诇讬转讗 诇讛讱 住讘专讗 讗诇讗 讚谞讛讬 讚讞讜诪抓 诇讘讚讜 讬砖 诇讜 讻讞 讙讚讜诇 诇讛爪诪讬转 讗驻"讛 注诐 诪讬诐 讗驻砖专 讚讞诪讜注讬 谞诪讬 诪讞诪注讗 讻谉 谞专讗讛 诇讬 讜注讬讬谉 诪讛 砖讗讻转讜讘 讘讝讛 诇注谞讬谉 讞专讜住转 讘住讜讙讬讗 讚讘住诪讜讱:


讘驻讬专砖"讬 讘讚"讛 诇讻诇 讛讜讗 谞讜转谉 诇讻诇 诪讬谞讬 诪讗讻诇 讛讜讗 谞讜转谉 转讘诇讬谉 讘讻诇讬 砖谞讬 讻讜' 注住"讛. 讜讬砖 诇转诪讜讛 讚驻专拽 讻讬专讛 诪住讬拽 讛砖"住 诇讛讚讬讗 讚专' 讬讛讜讚讛 讗讻诇讬 专讗砖讜谉 拽讗讬 讜诪讬讬转讬 讛转诐 讘专讬讬转讗 讚拽转谞讬 讘讛讚讬讗 讚专"讬 讗讻诇讬 专讗砖讜谉 拽讗讬 注"砖 讜谞诇注"讚 诇讬讬砖讘 讚专砖"讬 讛讜爪专讱 诇驻专砖 讻谉 讻讗谉 诇驻讬 讛住讜讙讬讗 讚讛讗 诪讚诪讛讚专 讛砖"住 讛讻讗 讜拽讗诪专 诪讗谉 讬砖 讗讜诪专讬诐 讜诇讗 拽讗诪专 诪讗谉 转"拽 讗诇诪讗 讚讟注诪讗 讚转"拽 讛讜讬 诪砖诪注 诇讬讛 诪住讘专讗 驻砖讜讟讛 讜讛讬讬谞讜 讻讚诪住讬拽 讛砖"住 讘住诪讜讱 讚谞讛讬 讚讗砖讻讞谉 讚专讘讬 讬讜住讬 拽讗诪专 讚讞讜诪抓 诪讘砖诇 讜讻"砖 讚讗讬谞讜 诪讞诪注 讛讬讬谞讜 讚讜拽讗 讘讞讜诪抓 诇讞讜讚 讗讘诇 注诐 诪讬诐 讗驻砖专 讚讞讜诪抓 诇讗 讛讜讬 讗诇讗 讻诪砖拽讬谉 讘注诇诪讗 诪砖讜"讛 诪拽砖讛 诪讗谉 讬"讗 讜讘讛讗 拽讗诪专 专"讞 讚专"讬 讛讬讗 讚讗砖讻讞谉 讚讞讜诪抓 讗驻讬' 注诐 诪讬诐 诪讘砖诇 讜讻"砖 讚讗讬谞讜 诪讞诪注 讗"讻 诇驻"讝 讗讬 住"讚 讚专"讬 讗讻诇讬 专讗砖讜谉 讚讜拽讗 驻诇讬讙 讗转"拽 讜诇拽讜诇讗 诇注谞讬谉 砖讗专 讚讘专讬诐 讗讘诇 诇注谞讬谉 讞讜诪抓 诇讗 驻诇讬讙讬 讗诐 讻谉 拽砖讬讗 讛讻讗 讗讬驻讻讗 诪讗谉 转"拽 讚讬"讗 讜讻诪讗谉 住"诇 讚讛讗 讻讬讜谉 讚诇专"讬 讞讜诪抓 讗驻讬诇讜 注诐 诪讬诐 诪讘砖诇 讜讘讛讗 诇讗 讗砖讻讞谉 诪讗谉 讚驻诇讬讙 注诇讬讜 诇讗 转"拽 讚专"讬 讜诇讗 转"拽 讚专"讬 讚讛讗 转"拽 讚专讘讬 讬讜住讬 诇讗 讗讬讬专讬 讗诇讗 诇注谞讬谉 砖讗讬谞讜 爪诪讬转 )讜注讬讬谉 诪讛 砖讗讻转讜讻 讘讝讛 诇拽诪谉( 诇讻讱 讛讜讻专转 专砖"讬 诇驻专砖 讚专讘讬 讬讛讜讚讛 诇注谞讬谉 讻诇讬 砖谞讬 谞诪讬 讗讬讬专讬 讜讘讬谉 诇拽讜诇讗 讜讘讬谉 诇讞讜诪专讗 驻诇讬讙 讚诇拽讜诇讗 讻讚讗砖讻讞谉 讘讘专讬讬转讗 讚驻' 讻讬专讛 讜诇讞讜诪专讗 讚讛讻讬 诪砖诪注 住转诪讗 讚诇讬砖谞讗 讚诪转谞讬转讬谉 讚讛讗 讗住讬驻讗 拽讗讬 讜讗驻"讛 住转诪讗 拽讗诪专 诇讻诇 讛讜讗 谞讜转谉 讗"讻 诪砖诪注 讚讗讻讜诇讛 诪讬诇转讗 拽讗讬 讜诇驻"讝 注讬拽专 驻诇讜讙转讗 讚转"拽 讜专' 讬讛讜讚讛 讚诇转"拽 诇讗 砖谞讬 诇讬讛 讻诇诇 讘讬谉 讞讜诪抓 诇砖讗专 讚讘专讬诐 讗诇讗 讘讻诇讬 专讗砖讜谉 讜讻诇讬 砖谞讬 转诇讬讗 诪诇转讗 讜诇专"讬 讗讬驻讻讗 讗诐 讻谉 诇驻讬 讝讛 讗"砖 讚转谞讗 拽诪讗 讚讬"讗 讛讬讬谞讜 转谞讗 拽诪讗 讚专讘讬 讬讛讜讚讛 讚讞讜诪抓 注诐 诪讬诐 诇讗讜 讻诇讜诐 讛讜讗 讜讬砖 讗讜诪专讬诐 讻专"讬 讻谉 谞专讗讛 诇讬 谞讻讜谉 讘注讝讛"讬. 讜专讗讬讛 讘专讜专讛 诇讚讘专讬 诪诪讛 注讜讚拽讚拽转讬 讘讞讬讚讜砖讬 讘驻' 讻讬专讛 讚讗砖讻讞谉 讚专讘讬 讬讛讜讚讗 诪讞诪讬专 讟驻讬 讘诪转谞讬转讬谉 讚诪讬讞诐 砖驻讬谞讛讜 诪注诇 讛讗讜专 讜诪转讜讱 讻讱 讛注诇讬转讬 讚专"讬 讘讬谉 诇拽讜诇讗 讜讘讬谉 诇讞讜诪专讗 驻诇讬讙 砖讻谉 诪讜讻讞 诪诪转谞讬转讬谉 讚驻专拽 拽诪讗 讚诪注砖专讜转 讚谞拽讬讟 专"讬 讛讗讬 诇讬砖谞讗 讙讜驻讗 讚诇讻诇 讛讜讗 谞讜转谉 讚注"讻 讗讬讬专讬 讘讻诇讬 砖谞讬 注"砖 讘讞讬讚讜砖讬谞讜 讜讚讜拽 讛讬讟讘:


讘转讜住' 讘讚"讛 讛讗讬诇驻住 讜讛拽讚专讛 讻讜' 注讬讬谉 诪"砖 讘讞讬讚讜砖讬 砖讘转 驻专拽 讻讬专讛:


讘讚"讛 专讘讗 诪讞讜 诇讬讛 讻讜' 驻讬' 讛拽讜谞讟' 拽讬诪讞讗 讚讗讘砖讜谞讗 讜拽砖讛 讛讗 讚诇注讬诇 讗住专讬谞谉 讻讜' 注住"讛. 讜讘讛砖拽驻讛 专讗砖讜谞讛 讛讬讛 谞"诇 诇讬讬砖讘 驻讬专讜砖 讛拽讜谞讟' 讚诪砖诪注 诇讬讛 讚讛讗讬 讚诪讞讜 诇讬讛 拽讬讚专讗 讛讬讬谞讜 讘讻讛"讙 讚住讜讙讬讗 讚诇注讬诇 讘住诪讜讱 讚讗讬讬专讬 砖谞讜转谉 讞讜诪抓 诇转讜讱 讛拽诪讞 砖讻谉 诪砖诪注 诪诇讬砖谞讗 讚讘专讬讬转讗 讚讗讬谉 诪讜诇诇讬谉 砖讚专讱 诪诇讬诇转 讛拽讚讬专讛 讛讬讬谞讜 注"讬 讞讜诪抓 讗诇讗 讚驻诇讬讙讬 讛谞讱 转专讬 诇讬砖谞讬 讗诐 谞讜转谉 讛讞讜诪抓 讘转讞讬诇讛 讗讜 讘住讜祝 讜讗"讻 讘讞讜诪抓 讘住讜祝 诇讻"注 砖专讬 讻"讻 诪"讝 讝"诇 讘住驻专 诪讙"砖 注"砖:

